b'\n_START_ARTICLE_\nKauno Jono ir Petro Vilei\xc5\xa1i\xc5\xb3 mokykla-daugiafunkcis centras\n_START_SECTION_\nIstorija\n_START_PARAGRAPH_\nMokykla pirm\xc4\x85 kart\xc4\x85 duris atv\xc4\x97r\xc4\x97 1965\xc2\xa0m. rugs\xc4\x97j\xc4\xaf. Jai suteiktas Kauno 24-osios vidurin\xc4\x97s mokyklos vardas. Mokyklos pavadinimas daug kart\xc5\xb3 keit\xc4\x97si: 1986\xc2\xa0m. pavadinta sovietinio veik\xc4\x97jo Genriko Zimano (1910\xe2\x80\x931985) vardu, 1989\xc2\xa0m. gr\xc4\x85\xc5\xbeintas Kauno 24-osios vidurin\xc4\x97s mokyklos vardas. 2000\xc2\xa0m. spalio 3 d. mokyklai suteiktas in\xc5\xbeinieriaus Petro Vilei\xc5\xa1io (1851\xe2\x80\x931926) vardas. Nuo 2009\xc2\xa0m. rugs\xc4\x97jo 1 d. Kauno miesto savivaldyb\xc4\x97s tarybos sprendimu Nr. T-384 pavadinta Kauno Jono ir Petro Vilei\xc5\xa1i\xc5\xb3 vidurine mokykla. 2010\xc2\xa0m. mokykla tapo Kauno Jono ir Petro Vilei\xc5\xa1i\xc5\xb3 kataliki\xc5\xa1ka vidurine mokykla, 2012\xc2\xa0m. Kauno Jono ir Petro Vilei\xc5\xa1i\xc5\xb3 pagrindine mokykla. Nuo 2014\xc2\xa0m. rugs\xc4\x97jo 1 d. Kauno Jono ir Petro Vilei\xc5\xa1i\xc5\xb3 pagrindin\xc4\x97 mokykla-daugiafunkcis centras.'